จ่ายชดเชยเหยื่อตากใบศพละ3แสน
นราธิวาส- 7 เม.ย.48นายนิพนธ์ นราพิทักษ์กุล ปลัดจังหวัดนราธิวาส เปิดเผยว่า ในวันที่ 9 เมษายน 2548 ที่สำนักงานคณะกรรมการอิสลามประจำจังหวัดนราธิวาส จะมอบเงินชดเชยให้กับญาติผู้เสียชีวิตในเหตุการณ์สลายการชุมนุมที่หน้าสถานีตำรวจภูธรอำเภอตากใบ จังหวัดนราธิวาส และระหว่างการขนย้ายไปยังค่ายอิงยุทธบริหาร อำเภอหนองจิก จังหวัดปัตตานี รายละ 300000 บาท รวมทั้งผู้ที่ได้รับบาดเจ็บทั้งสาหัสและเล็กน้อย ตั้งแต่ 10000 บาท ถึง 100000 บาท นายนิพนธ์ กล่าวว่า การชดเชยดังกล่าว เป็นส่วนหนึ่งของการเยียวยาตามข้อเสนอของคณะกรรมการเยียวยาผู้สูญเสียจากเหตุการณ์นี้ที่รัฐบาลตั้งขึ้น ซึ่งเงินจำนวนนี้น่าจะเป็นที่พอใจของญาติผู้เสียชีวิต เพราะได้หารือร่วมกันหลายครั้งแล้ว โดยเงินจำนวนดังกล่าว แม้จะทดแทนชีวิตคนไม่ได้แต่ก็ไม่มีใครทักท้วง ส่วนรายที่ยังไม่หายขาดหรือพิการ จะมีการพิจารณาให้ความช่วยเหลืออีกครั้ง สำหรับเงินจำนวนนี้ เราได้หารือกับผู้นำศาสนาแล้ว วินิจฉัยออกมาว่า ถือเป็นมรดกของผู้เสียชีวิต เราจึงจะจัดการตามหลักการอิสลามว่าด้วยเรื่องมรดก โดยจะเชิญญาติที่มีสิทธิรับมรดกมาร่วมรับเงิน เพื่อมิให้เกิดปัญหาแย่งชิงกัน เหมือนค่าชดเชยที่เคยให้มาแล้ว หลังเกิดเหตุการณ์ไม่นาน นายนิพนธ์กล่าว นายอับดุลเร๊าะห์มาน อับดุลสอมัด ประธานคณะกรรมการอิสลามประจำจังหวัดนราธิวาส เปิดเผยว่า ขณะนี้มีผู้เสียชีวิตจากการขนย้ายดังกล่าว ที่ยังไม่มีญาติมายืนยันและไม่สามารถระบุได้ว่าเป็นใครอีก 11 ราย ฝังที่สุสานตะโละมะเนาะ อำเภอบาเจาะ จังหวัดนราธิวาส ส่วนผู้สูญหายที่มาแจ้งยังสำนักงานคณะกรรมการอิสลามประจำจังหวัดนราธิวาสมี 10 ราย ตนต้องการให้รัฐบาลจ่ายชดเชยให้ด้วย โดยตนจะนำเรื่องนี้ และการให้ความช่วยเหลือเด็กกำพร้า เข้าหารือในที่ประชุมคณะกรรมการอิสระเพื่อความสมานฉันท์แห่งชาติด้วย ในวันที่ 8 เมษายน 2548 ด้วย 
นราธิวาส- 7 เม.ย.48 นายนิพนธ์ นราพิทักษ์กุล ปลัดจังหวัดนราธิวาส เปิดเผยว่า ในวันที่ 9 เมษายน 2548 ที่สำนักงานคณะกรรมการอิสลามประจำจังหวัดนราธิวาส